Alfred Binet
Store norske leksikon,Psykologi,Psykologiens historie
Alfred Binet var en fransk psykolog, og professor i fysiologisk psykologi ved universitetet i Paris (Sorbonne) i perioden 1895 til 1911.
Binets interesser spente over et stort område, fra dyrepsykologi til studiet av hypnose og suggestibilitet, fra sanse- og hukommelsespsykologi til studier av følelseslivet. I 1895 grunnla han tidsskriftet L'Année psychologique, og i 1899 det første franske eksperimentalpsykologiske laboratorium.Hans hovedinteresse gjaldt imidlertid tenkningens psykologi, som etter hvert også kom til å omfatte tenkningens utvikling hos barn og individuelle forskjeller mellom mennesker. Sammen med legen Théodore Simon utarbeidet han i 1905, på oppdrag av franske skolemyndigheter, den første brukbare intelligensprøven, Binet-prøven, til bruk ved utvalg av elever til hjelpeklasser. Han la derved grunnlaget for intelligensmåling som teknikk i anvendt og vitenskapelig psykologi. Binet-prøven er oversatt til mange språk og er kommet i tallrike revisjoner.Binet utga blant annet La Psychologie du raisonnement: recherches expérimentales par l'hypnotisme (1886) og L'étude expérimentale de l'intelligence (1903). Les mer i Store norske leksikon Psykologiens historie Psykologi Fysiologisk psykologi Psykologi – tenkning Eksperimentalpsykologi Binet-prøven IQ-test test – psykologi